Diari Oficial de la Generalitat Valenciana


Sumari del DOGV 1171, del 27-10-1989 (1989/815502)

RESOLUCIÓ de 26 de setembre de 1989, de la Conselleria de Cultura, Educació i Ciència, per la qual es declara la necessitat de l'ocupació dels terrenys situats en el terme municipal de València, en l'indret Avinguda dels Tarongers, que han de quedar afectats a la Universitat de València (Estudi General de València) per al campus nou.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1171

Data del DOGV
:   27-10-1989

Secció del DOGV
:   ALTRES DISPOSICIONS

Número del document
:   1989/815502


Data del document
:   26-09-1989

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 26 de setembre de 1989 de la Conselleria de Cultura, Educació i Ciència, per la qual es declara la necessitat de l'ocupació dels terrenys situats en el terme municipal de València, en l'indret avinguda desl Tarongers, que han de quedar afectats a la Universitat de València (Estudi General de València) per al campus nou.  
Per tal que els interessats poguessen formular al·legacions sobre la procedència de l?ocupació dels terrenys a expropiar i sobre l?estat material i legal d'aquests, la Resolució de la Conselleria de Cultura, Educació i Ciència de 30 de juny de 1989 va disposar l?obertura d'informació pública, segons que preveuen els articles 18 i 19 de la Llei d'Expropiació Forçosa i 17 i 18 del reglament, sobre els terrenys situats en el terme municipal de València, en l?indret conegut per Avinguda dels Tarongers, que han de quedar afectats a la Universitat de València (Estudi General de València) per al campus nou. A aquesta resolució s'acompanyava la llista concreta i individualitzada dels béns que són considerats d'expropiació necessària (declarada d'utilitat pública pel Decret del Consell de la Generalitat Valenciana 67/89, de 2 de maig, publicat en el DOGV núm. 1061, de 10 de maig de 1989.  
La resolució esmentada ha estat publicada en el DOGV núm. 1110 de 19 de juliol de 1989 i en el Butlletí Oficial de la Província de València núm. 176 de 26 de juliol de 1989. A més, ha estat anunciada el dia 26 de juliol de 1989 en els diaris de València Las Provincias i Levante i també ha estat exposada en el tauler d'anuncis de l'Ajuntament de València durant un termini de 15 dies, comprés entre el 27 de juliol de 1989 i el 12 d'agost de 1989. El termini per a al·legacions va finalizar el proppassat 17 d'agost.  
Estudiades les al·legacions presentades, ha estat objecte de les actuacions següents d'acord amb allò que disposa l'article 15 del reglament de la Llei d'Expropiació Forçosa:  
A. Exàmen i qualificació dels fonaments de l?oposició a la necessitat de l?ocupació, i, en concret, quan s'al·lega la falta de declaració legal d'utilitat pública. Es de significar que, en pro d'una protecció millor del drets dels afectats, aquesta declaració està expressament formulada en el Decret del Consell de la Generalitat 67/89, de 2 de maig, encara que podia haver-se obviat ja que s'entén implícita segons els articles 10 de la Llei d'Expropiació Forçosa i 11 del reglament, puix els béns a expropiar estan inclosos en el nou Pla General d'Ordenació Urbana de València, aprovat definitivament el 30 de desembre de 1988, prevists per a campus universitari i tipificats en el Pla General d'Ordenació Urbana esmentat per a sistema General Educatiu-Cultural amb la categoria d'universitari i en ús vinculant «Dotacional Educatiu (DED)». Es pot afegir que semblant criteri té l'article 64.1 de la Llei sobre Règim del Sòl i Ordenació Urbana al disposar que l'aprovació de plans d'ordenació urbana i de polígons d'expropiació implicarà la declaració d'utilitat pública de les obres i la necessitat de l?ocupació dels terrenys i dels edificis.  
B. Rectificació i complement de les dades que, sobre la titularitat dels béns o dels drets i les característiques materials o legals d'aquests, procedia com a resultat de les al·legacions.  
C. Incorporació a l'expedient de certificacions o d'altres documents de comprovació que, amb aquesta finalitat, han entés els Registres de la Propietat, el Registre Fiscal o altres dependències públiques.  
Per tot el que ha estat exposat, en virtut de les competències que en l'expedient expropiatori m'han estat atribuïdes per l'article 4t del Decret del Consell de la Generalitat Valenciana 67/89, de 2 de maig, i vist l'informe jurídic preceptiu, he resolt:  
Primer. Declarar la necessitat de l?ocupació dels terrenys situats en el terme municipal de València, en l?indret Avinguda dels Tarongers, que han de quedar afectats a la Universitat de València (Estudi General de València) per al campus nou, i també que s'inicie l?expedient d'avaluació com a pega separada.  
Segon. Aprovar la descripció material i jurídica dels béns i dels drets que es considera necessari expropiar, segons que disposen els articles 20 de la Llei d'Expropiació Forçosa i 19 del reglament.  
En l'annex a aquesta resolució són descrits detalladament els béns i els drets a què afecta l?expropiació i són designats nominalment els interessats en el tràmits successius.  
Tercer. Podrà impugnar-se aquesta Resolució mitjançant la interposició de recurs de reposició davant aquesta Conselleria en el termini d'un mes, a comptar des de la notificació o publicació d'aquesta segons que disposa l'article 126 de la Llei de Procediment Administratiu i l'article 52.2 de la Llei reguladora de la jurisdicció contenciós-administrativa.  
Quart. Els recursos al quals es refereix l'apartat tercer seran presentats dins el termini expressat en els dependències de la Gerència de la Universitat de València, situades en el carrer Roger de Lauria, núm. 6, 5ª planta, 41963 València.  
Quint. Aquesta Resolució, amb l'annex, serà publicada i notificada en la manera disposada per la legislació d'expropiació forçosa.  
València, 26 de setembre de 1989.   
El Conseller de Cultura, Educació i Ciència:   
Antoni Escarré i Esteve.  
Veure annex